**Johdanto:**

Vuoden 2023 aikana Akateeminen partiokilta pyrkii ylläpitämään asemaansa turkulaisten korkeakouluopiskelijoiden keskuudessa retkeily- ja partiohenkisen toiminnan järjestönä. Teemme aktiivista yhteistyötä vaihto-opiskelijajärjestöjen, partioliikkeen ja muiden opiskelijajärjestöjen kanssa. Akateemisen partiokillan jäsenyys on houkuttelevaa niin paikallisten, kuin vaihto-opiskelijoiden keskuudessa. Hallituspestit ovat tavoiteltuja ja niiden täyttämiseksi käydään vaalit.

Akateeminen partiokilta yhdistää samanhenkisiä ihmisiä ulkoilupainotteisen ja päihteettömän vapaa-ajantoiminnan merkeissä, tutustuttaen jäsenistöään Suomen ja Turun paikallisluontoon.

**Toiminta:**

Yhdistys järjestää erilaisia tapahtumia, kuten kuukausittaisia retkiä ja muita tapahtumia vähintään 15 kappaletta. Vähintään kaksi retkistä voisi olla yön yli -tapahtuma. Tapahtumatoimintaa tulee laajentaa kuukausittaisten retkien ulkopuolelle, esimerkiksi kulttuuri- ja lajikokeilujen pariin.

Hallitus pohtii keinoja järjestää jäsenistölle retkeilyteemaisia opetushetkiä, esimerkiksi retkiruokaan liittyen.

**Hallinto ja talous:**

Yhdistys pyrkii vakiinnuttamaan jäsenistön palkitsemistavat ja -käytännöt.

**Sidosryhmäyhteistyö:**

Yhdistys pyrkii laajentamaan yhteistyötään TYY:n lisäksi muihin turkulaisiin opiskelijajärjestöihin sekä Lounais-Suomen partiopiiriin.